
Cheti cha kuhitimu kisomo cha sekondari
KIDATO CHA NNE- 2026
KISWAHILI  102/1- INSHA
Muda: Saa 1 ¾   JUNE 2026
1. Lazima
Chama cha Walinda Mazingira shuleni mwenu kimekuwa na mkutano wa mwaka. Baadhi ya mambo ambayo yamejadiliwa kwa kina ni suala la uhifadhi wa mazingira shuleni mwenu. Wewe ukiwa katibu wa cha hicho, andika tahariri kwa Gazeti la Tujisake kuhusu namna mbalimbali za kuhifadhi mazingira shuleni mwenu.
Tahariri ni makala kwenye gazeti ililiyohariri
 
Muundo/umbo la tahariri
1. Anwani/kichwa litaje
· Jina au chombo cha habari – Gazeti la Tujisake
· Tarehe
· Jina tahariri
· Kuhusu..
TAHARIRI KWA GAZETI LA TUJISAKE KUHUSU NAMNA MBALIMBALI ZA KUHIFADHI MAZINGIRA SHULENI MWETU
 
1. utangulizi – maelezo mafupi kuhusu suala husika
1. Mwili/maudhui – yasipungue 8, unaweza kuweka vijimada vidogo
1. Hitimisho –   mukhutasari wa yaliyojadiliwa
                     -jina la mwandishi au sahihi
 
 
Baadhi za maudhui
1. Kupanda miti
1. Kutotupa taka ovyo
1. Kuwa na siku maalum ya kuadhimisha mazingira 
1. Kuunda vyama vya kulinda mazingira shuleni
1. Kuwatuza wanaolinda mazingira shuleni
1. Kuwa na mashindano baina ya mabweni au madarasa kuhusu uhifadhi wa mazingira
1. Kuwa na majalala ya kutupa taka kwa wingi.
1. Kusafisha mabweni na 
1. Kusafisha madarasa mara kwa mara
1. Kufyeka nyasi shuleni
1. Kuokota taka
1. Kuadhibu wanaoharibu mazingira
1. Kuhamasisha wanafunzi kuhusu umuhimu wa kutunza mazingira
1. Kupitia tamasha za drama/muziki
 
2.Mtaa wa Pondamali umeshuhudia ongezeko la matumizi ya mihadarati miongoni mwa vijana. Wewe ni katibu wa cha vijana mtaani Pondamali. Andika hotuba kuhusu athari za matumizi hayo.
 
HOTUBA
Ø	Ni maelezo kuhusu suala fulani yanayotolewa na hatibu mbele ya hadhira.
Ø	Hotuba huandikwa kwa wakati uliopo
Ø	Hatibu ni sharti kujiona au kujichukulia kama sehemu ya hadhira.
Ø	Katika KCSE hotuba imetahiniwa mara 7: 1991, 2001, 2005, 2009, 2014, 2019 na 2024
Muundo/Umbo la Hotuba
Hotuba huwa ina sehemu tatu:
Utangulizi:
0. Historia fupi hutolewa kuhusu suala linalohusika – sababu kuu ya kukongamana/kuhutubu
0. Kongowezi hutolewa kwa kuzingatia itifaki husika.
0. Kutakia hadhira usikivu mwema kuanzia mwanzo hadi mwisho wa hotuba
Mwili/Maudhui:
 Mambo/masuala yanayozungumziwa katika hotuba: Maudhui huweza kuchukua mikondo ifuatayo:
0. Hoja na maelezo (H+M) umuhimu wa kutunza mazingira 
0. Hoja na suluhu (H+S) sababu ya matumizi ya mihadarati
0. Hoja lazima zitolewe ufafanuzi au suluhu, iwapo umeulizwa au hajaulizwa
0. Maudhui yaliyofafanulia yasipungue manane au zaidi
 
Hitimisho:
1. Jumla ya mambo ya yaliyozungumziwa katika hotuba hutolewa hapa – huwa nu muhtasari wa hotuba
1. Kutakiana heri na kuagana na hadhira pia hufanyika katika sehemu hii. Shukrani pia hutolewa hapa.
 
TANBIHI: 
1. Usianze insha ya hotuba kwa nukuu/alama za nukuu
1. Lazima utaje hotuba ni ya nani katika mada na kuhusu nini
1. Hadhira itambuliwa katika mada
1. Mahali na siku ya kuhutubu ijitokeze katika mada
 
Baadhi za maudhui
1. Kupata magonjwa kama vile saratani na ya zinaa ambayo huathiri afya ya mtumiaji. 
1. Vifo  
1. Kutamauka
1. Hufilisi watu kwa kutumia pesa nyingi hata kuuza au kuzikodisha  mali zao ili kuzigharamia. 
1. Kufukuzwa shuleni / kuacha masomo/kudidimia masomoni
1. Dhiki za kisaikolojia 
1. Kupotoka kimaadili-kuwa mwenye matusi, kupiga wengine,kuwa  mgomvi ama hata mzinifu. Pia, kuiba ili kupata pesa za kununulia dawa  za kulevya. 
1. Kuwa mchafu kwa kutooga, kutofua nguo au kutochana nywele.
1. Kuhisi mambo yasiyokuwemo.
1. Wazimu – kuwehuka zikitumiwa sana. Huharibu ubongo wa   mtumiaji, kiasi cha kuwa wenda wazimu. Mhusika huathirika   kimwili na kisaikolojia.
1. Huwa chanzo cha mabadiliko ya kitabia. 
1. Kuingilia uhalifu na maovu, kama wizi ili apate fedha za kununua dawa. 
1. Huweza kujenga uraibu mbaya-Humtawala mtumiaji kiasi cha kutoweza kufanya lolote bila kuzitumia. 
1. Jamaa ya mtumizi kuteseka ikimwona mwenzao akiangamia kutokana na  kuzitegemea dawa za kulevya. 
1. Huathiri ukuaji wa mwili na akili. Huathiri uwezo wa kufikiri kwa kuua  seli za ubongo. Jambo hili huathiri masomo ya mwanafunzi.
1.  Kufungwa jela kwa watumiaji. 
1. Kufa kwa neva na viungo kukatwa.
1. Kwa mwanafunzi, dawa za kulevya husababisha: Kusinzia / kukosa   makini darasani na kushindwa kupanga muda wao vizuri. 
1.  Aghalabu, watumizi huzua vurugu kwa vile huwa wepesi wa kukasirika.  Aidha, matendo yao hayadhibitiki
 
                       
3.   Tunga kisa kitakachodhihirisha maana ya methali ifuatayo:
 	‘Ulimi huuma kuliko meno’
 
1. Mtahiniwa atunge kisa ambacho kinabainisha kwamba, afadhali mtu apate madhara madogo ya kimwili (kama vile kuumia meno) kuliko madhara makubwa ya maneno anayosema (kuumwa na ulimi).
1. Methali hii hutumiwa kumtahadharisha mtu dhidi ya kusema ovyoovyo. Hutumiwa kuwashauri watu kuwa waangalifu/makini wasije wakatoa usemi wasiokusudia. Methali hii huweza kuambiwa mtu anayasema mambo bila kuyachuja kwanza kwani maneno yana nguvu kubwa na yakitumika vibaya yanaweza kuleta madhara makubwa kuliko madhara ya kawaida ya kimwili.
1. Madhara haya ni kama vile kuharibu mahusiano, kusababisha ugomvi, au hata kuharibu heshima ya mtu.
 
Hali zifuatazo zinaweza kujitokeza:
1. Mhusika aseme jambo kuhusu mtu mwingine bila ya kuthibitisha jambo hilo. Aliyesemwa akasirishwe na jambo hilo na kisha kumshtaki/kuchukua hatua za kisheria dhidi ya aliyemsema. 
1. Mhusika amtusi mwingine kwa kukisia kuwa ndiye aliyesababisha madhara fulani kisha baadaye ibainike kuwa siye.
 
Tanbihi
1. Si lazima aeleze maana ya methali.
1. Anaposhughulikia sehemu moja ya methali asipate alama ya (C+).
		 
4.  Tunga kisa kitakachoanza kwa kauli ifuatayo : 
Nilipigwa na butwaa nilipomwona, sikujua nifurahi au nihuzunike…
 
Hii ni insha ya Mdokezo
(i) Ni insha ya masimulizi. Mtindo wa kimasimulizi utumiwe.
(ii) Mtahiniwa atunge kisa ambacho kinaanza kwa mdokezo uliotolewa.
 
Tanbihi
· Kisa kioane na mdokezo tamati.
· Mtahiniwa asipachike tu mdokezo huu.

